《净荷楼雨后即事用谢宣城郡内高斋闲坐答吕法曹韵》
清代·德保

高楼何迢迢，雨霁云霭深。新霞媚层岚，宿烟敛乔林。

四野静无媚，有客方孤吟。何以说幽独，试奏朱弦琴，邈然寄遥想，古人为知心。

荷气散华沼，竹风飏清音。目送群鸟远，夕阳淡遥岑。

作者简介：（?—1789）清满洲正白旗人，索绰络氏，字仲容，一字润亭，号定圃，又号庞村。乾隆二年进士，官至礼部尚书。屡充乡、会试考官。尝奉敕纂《音韵述微》，总办《乐律全书》。卒谥文庄。有《乐贤堂诗文钞》。